કોઈપણ સાહસ શરુ કરતા પહેલાં સાહસિક એક સ્વપ્ન લઈને શરુ કરે છે અને જાણે અજાણે સાહસના કેટલાક પેરામીટર્સ – ‘આ રીતે કાર્ય કરીશ’ નક્કી કરે છે. અજય દેવગણના Once upon a time in Mumbai માં દેવગણ પોતે રાજકારણમાં જવાનું નક્કી કરે છે અને પોતાનો વારસો તેના એક માણસને સોંપે છે. હવે દેવગણનો સિધ્ધાંત હતો કે તે દારુ નહી બનાવે પણ તેના ઉતરાધિકારીએ આ સિધ્ધાંત નેવે મુક્યો અને પ્રશ્નો ઉભા કર્યા. કોઈ ઉદ્યોગસાહસિક નક્કી કરે કે તે નિશ્ચિત નફો લઈને જ ધંધો કરશે, પણ જો તેનો ઉતરાધિકારી એ નિયમને નેવે મુકે તો ધંધામાં પ્રશ્નો ઉભા થવા સંભવ છે. મોટી કમ્પનીઓમાં પણ, કમ્પની શરુ કરતી વખતે સ્થાપક એક ‘Vision’ લઈને શરુ કરે છે અને આ કમ્પનીઓ તેના ‘Vision’ ને લઈને ઓળખાય છે. હવે જો ઉતરધિકારી કમ્પનીના ‘Vision’ થી અલગ વિચરસરણી ધરાવતો હોય તો કમ્પની પરનો ભરોસો, ભવિષ્ય ખતરામાં પડે છે. આજે હરીફાઈના અને બદલાતી માંગના જમાનામાં કમ્પની પોતાના વીઝનમાં બદલાવની પણ જરુરત હોય છે. આમ અહીં ‘ફ્લેક્સીબીલીટી’ની પણ જરુર રહે છે. આમ ઉતરાધિકારી નક્કી કરતા પહેલાં આ બધી બાબતો અંગે તેના વિચારો જાણી લેવા જોઈએ અથવા તેને સમજણ આપી, આ ‘vision’ ને અનુસરવાની તૈયારી અંગે જાણી લેવું જોઈએ. આ તો ઉતરાધિકારીની પસંદનો એક મુદ્દો જ કહ્યો, આ સિવાય અન્ય બાબતો પણ ધ્યાનમાં લેવી જરુરી છે.